CELEX: 62021TN0413
Language: hu
Date: 2021-07-10 00:00:00
Title: T-413/21. sz. ügy: 2021. július 10-én benyújtott kereset – Feralpi kontra Bizottság

2021.10.25.   
            
            
               HU
            
            
               Az Európai Unió Hivatalos Lapja
            
            
               C 431/40
            
         
      2021. július 10-én benyújtott kereset – Feralpi kontra Bizottság
      (T-413/21. sz. ügy)
      (2021/C 431/48)
      Az eljárás nyelve: olasz
      
         Felek
      
      
         Felperes: Feralpi Holding SpA (Brescia, Olaszország) (képviselő(k): G. Roberti és I. Perego, ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  (i) az EUMSZ 266. cikk (2) bekezdése, az EUMSZ 268.cikk, és az EUMSZ 340. cikk értelmében a Bizottság által képviselt Uniót kötelezze a felperes által azon okból elszenvedett kár megtérítésére, mert a Bizottság nem fizette meg a bírság összegének kamatait, amelyekkel a Bíróság 2017. szeptember 21-én a C-85/15 P. sz. ügyben megsemmisítést kimondó ítéletének az EUMSZ 266. cikk értelmében történő végrehajtása okán tartozik, az alábbiak szerint számszerűsítve:
                  
                              (a)
                           
                           
                              a felperes által ideiglenesen megfizetett 10 250 000,00 EUR összegű bírság késedelmi kamatainak összege a 2010. március 4. és 2017. október 26. közötti időszak vonatkozásában, az összeget az Európai Központi Bank (EKB) által az elsődleges refinanszírozási ügyletei tekintetében rögzített, 2010. március 1-jétől hatályos kamatlábbal (tehát egy százalék), három és fél százalékponttal növelve, levonva a már megkapott, 3 204 301,82 EUR banki kamatokat, illetve, másodlagosan, a Törvényszék által megfelelőnek tartott kamatláb alapján meghatározott összeget;
                           
                        
                              (b)
                           
                           
                              az (a) alpontban szereplő összegek késedelmi kamatainak összege a 2017 október 26. és a tényleges megfizetés napja közötti időszakra, illetve, másodlagosan, a 2017. október 26. és a tényleges megfizetés közötti időszakra, az (a) alpont szerinti kamatláb alapján meghatározva, vagy ennek alternatívájaként a Törvényszék által megfelelőnek tartott kamatláb alapján meghatározva;
                           
                        
            
                  —
               
               
                  (ii) a 263. cikk (4) bekezdése értelmében semmisítse meg a Bizottság Költségvetési Főigazgatóságának 2021. április 30-i levelét (Ref. Ares(2021)2904279), amely elutasította a Feralpi Holding S.p.A.-nak a 2021. március 16-án benyújtott, a fent említett kamatok megfizetése iránti kérelmét;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Kártérítési keresete alátámasztása érdekében a felperes egyetlen jogalapra hivatkozik, amely azon a körülményen alapul, hogy a Bizottság szerződésen kívüli felelőssége keretében az EUMSZ 266. cikk második bekezdése, az EUMSZ 268. cikk és az EUMSZ 340. cikk második bekezdése értelmében köteles megfizetni a felperes számára az azon késedelmi kamatokkal megegyező összeget, amelyek azon bírságra vonatkoznak, amelyet a Bíróság 2017. szeptember 21-én a C-85/15 P. sz. ügyben megsemmisítést kimondó ítéletének az EUMSZ 266. cikk értelmében történő végrehajtásaként térítettek vissza számára, illetve az ezen összeg után járó késedelmi kamatokat.
      Megsemmisítés iránti keresetének alátámasztása érdekében a felperes három jogalapra hivatkozik.
      
                  1.
               
               
                  Az első, az indokolási kötelezettség megsértésre alapított jogalap
                  
                              —
                           
                           
                              A felperes e tekintetben arra hivatkozik, hogy a Költségvetési Főigazgatóság közleményének indokolásából nem tűnnek ki azok az okok, amelyek arra indították, hogy elévültnek minősítse a felperes cselekményét.
                           
                        
            
                  2.
               
               
                  A második, az EUMSZ 266. cikk és a Bíróság alapokmánya 46. cikkének megsértésére alapított jogalap
                  
                              —
                           
                           
                              A felperes e tekintetben arra hivatkozik, hogy az a nap, amelytől kezdődően a Költségvetési Főigazgatóság az elévülést számítja, az EUMSZ 266. cikk és a Bíróság alapokmánya 46. cikkének téves értelmezésén alapul.
                           
                        
            
                  3.
               
               
                  A harmadik, az EUMSZ 266. cikk, a 966/2012 rendelet (1) és az 1268/2012 rendelet (2) megsértésére és téves alkalmazására alapított jogalap
                  
                              —
                           
                           
                              A felperes e tekintetben arra hivatkozik, hogy a Költségvetési Főigazgatóság egy már nem hatályos jogszabályra hivatkozott, a 966/2012 rendelet és az 1268/2012 rendelet vonatkozó rendelkezéseit egyébként is az EUMSZ 266. cikkel összhangban kell alkalmazni, és azok nem mentesítik a Bizottságot az ez utóbbi rendelkezésből eredő kötelezettségtől.
                           
                        
            
         (1)  Az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet (HL 2012, L 298., 1. o.).
      
         (2)  Az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet 2012, L 362., 1. o.).